Príloha č.4 
„Návrh“
Rámcová kúpna zmluva
 na dodanie hydiny
uzavretá podľa § 269 ods.2  zákona č.513/1991 Zb. Obchodný zákonník v znení neskorších predpisov 

Článok I
					  Zmluvné strany

Odberateľ:
Názov:				Gastro DS, s.r.o
Adresa: 			Alžbetínske námestie 1203, 929 01 Dunajská Streda
Zastúpený:			MUDr.  Zoltán Horváth,  Ing. Pavol Sebök,konatelia 
                                               spoločnosti
IČO: 				50 808 478
DIČ: 				
Bankové spojenie:		
				IBAN:  
(ďalej len „odberateľ“)

Dodávateľ:
	Obchodné meno :   	            	
Sídlo:                   		 
            Zastúpená:		            
	Bankové spojenie :  		
	Číslo účtu:			
            BIC:                                        
           	IBAN:                                     
            IČO :                    	
	DIČ:		 		 
            IČ DPH:		    	 		
	 
      	Zapísaná: 			
      Kontaktná osoba: 		
	mobil: 				
	e-mail: 			
(ďalej len „dodávateľ“)

Článok II
Preambula

2.1.	Zmluvné strany uzatvárajú  túto Rámcovú kúpnu zmluvu na dodanie hydiny  (ďalej len „rámcová zmluva“) ako výsledok verejného obstarávania – zákazky s nízkou hodnotou  podľa § 117 zákona NR SR č. 343/2015 Z. z. o verejnom obstarávaní a o zmene a doplnení niektorých zákonov v z. n. p. na predmet zákazky s názvom: „Zabezpečenie hydiny pre mestské organizácie-III.“ 

Článok III
Predmet rámcovej zmluvy

1. Predmetom tejto rámcovej zmluvy je úprava vzájomných vzťahov medzi zmluvnými stranami pri dodávke tovaru zo strany dodávateľa pre odberateľa podľa v Prílohe č.1 tejto rámcovej zmluvy.
2. Rámcová zmluva sa bude realizovať na základe čiastkových objednávok. Konečné jednotkové ceny múky podľa Prílohy č.1 tejto rámcovej zmluvy sú počas platnosti a účinnosti tejto rámcovej zmluvy maximálne. K ich zníženiu však môže dôjsť zo strany dodávateľa jednostranne bez udania dôvodu.
3. Čiastkovú objednávku na tovar  počas platnosti a účinnosti tejto rámcovej zmluvy zadá odberateľ dodávateľovi na základe výsledkov verejného obstarávania. 
4. Objednávky o dodávke tovaru  bude odberateľ zadávať priebežne počas trvania platnosti a účinnosti tejto rámcovej zmluvy. 

Článok IV
Miesto plnenia, odberné miesta a termín plnenia

1. Miestom dodania tovaru sú odberné miesta, ktorých zoznam je uvedený v Prílohe č.2 tejto rámcovej zmluvy. 
2. Dodávateľ bude dodávať tovar podľa Čl. III. tejto rámcovej zmluvy  počas 6 mesiacov odo dňa nadobudnutia účinnosti tejto rámcovej zmluvy na základe písomných objednávok odberateľa doručených osobne alebo e-mailom. Dodávateľ sa zaväzuje dodať tovar uvedený na  objednávkach v nasledujúci pracovný deň do 7.30 hod na základe objednávok doručených najneskôr do 16.00 hod. v predchádzajúci pracovný deň do sídla príslušného odberného miesta.
3. Dodávateľ berie na vedomie, že v dôsledku organizačných zmien alebo legislatívnych zmien uvedený zoznam odberných miest môže byť počas platnosti a účinnosti rámcovej zmluvy zmenený podľa potrieb odberateľa. 
4. Dodávateľ  zabezpečí všetky administratívne úkony spojené s dodávkou tovaru v súlade s platnou legislatívou.

Článok V
Cena

1.  Zmluvné strany sa v zmysle zákona č. 18/1996 Z. z. o cenách v znení neskorších predpisov a vyhlášky MF SR č.87/1996 Z. z., ktorou sa vykonáva zákon č.18/1996 Z. z. o cenách  dohodli na jednotkových cenách tovarov počas lehoty platnosti a účinnosti tejto rámcovej zmluvy osobitne za odber jednotlivého tovaru vo výške a štruktúre podľa Prílohy č. 1, ktorá tvorí neoddeliteľnú súčasť tejto rámcovej zmluvy.
2. Celková cena za predpokladané množstvo predmetu rámcovej zmluvy (tovaru) počas trvania rámcovej zmluvy, t.j. do 14.3.2018 je:...........EUR s DPH. 
3. Jednotkové ceny komodít uvedené v Prílohe č.1 tejto rámcovej zmluvy sú platné pre všetky odberné miesta. Dodávateľ nebude účtovať odberateľovi cenu za distribučné služby.

Článok VI
Podmienky dodávky tovaru

1. Dodávateľ bude dodávať čerstvý, kuchynsky pripravený  tovar v prvotriednej kvalite do odberných miest odberateľa  v objednanom  sortimente, množstve a v čase podľa potrieb odberateľa a zabezpečí pre odberateľa distribučné služby. Distribučné služby sa uskutočňujú v súlade s platnými  všeobecne záväznými predpismi a kvalite  podľa technických podmienok prevozu potravín v súlade  s Potravinovým kódexom. Objednávka bude zadaná odberateľom písomne. Spôsob doručenia  objednávky:  písomne osobným doručením alebo e-mailom.
2. Dodávka tovaru je splnená prevzatím dodávky a podpísaním dodacieho listu zo strany odberateľa (povereného zamestnanca).Dodací list sa vystaví v 2 origináloch. 1 originál dodacieho listu zašle dodávateľ do sídla odberateľa ( Gastro DS, s.r.o., Alžbetínske námestie 1203, 92901 Dunajská Streda) a jeden originál nechá v sídle príslušného odberného miesta.  
3. Odberateľ je zodpovedný za riadne prevzatie a fyzickú kontrolu tovaru. Fyzická kontrola tovaru sa týka najmä: overenia nepoškodenia obalu tovaru, spotrebnej doby tovaru, označenia tovaru v súlade s platnou legislatívou, súladu sortimentu dodaného tovaru s objednávkou tovaru, množstva tovaru, pachových vlastností tovaru, kvalitatívnych vlastností tovaru. Po fyzickej kontrole dodaného tovaru poverený zamestnanec odberateľa potvrdí prevzatie tovaru na dodacom liste.
4. V prípade, že na základe fyzickej kontroly pri dodaní tovaru odberateľ (poverený zamestnanec) zistí nezrovnalosti chyby a vady tovaru, resp. jeho nesúlad s objednávkou, tovar nepreberie a vystaví protokol o zistení nezrovnalostí. Dodávateľ je povinný na vlastné náklady dodať do 1 hodiny od reklamácie požadovaný tovar, pokiaľ sa zmluvné strany nedohodnú inak.  Ak dodávateľ je neschopný dodať tovar, ihneď to oznámi písomne (e-mailom) poverenému zamestnancovi odberateľa.
5. Odberateľ je povinný umožniť prístup k miestam odberu za účelom odovzdania tovaru, výmeny alebo odobratia tovaru.
7. Ak dodávateľ bude mať vedomosť o skutočnosti, že nebude v budúcnosti schopný plniť si povinnosti vyplývajúce mu z tejto rámcovej zmluvy, je povinný oznámiť túto skutočnosť odberateľovi najneskôr 30 dní pred predpokladanou stratou schopnosti plniť povinnosti z tejto rámcovej zmluvy. 

Článok VII
Platobné podmienky

1. Dodávku tovaru bude dodávateľ fakturovať mesačnými faktúrami pre každé odberné miesto zvlášť.
2. Termín splatnosti faktúry je 60 dní odo dňa doručenia riadne vystavenej faktúry odberateľovi.
3. Faktúra musí obsahovať všetky náležitosti v zmysle zákona NR SR č. 222/2004 Z. z. o dani z pridanej hodnoty v znení neskorších predpisov s osobitným vyznačením miesta dodania tovaru. Ak faktúra nebude obsahovať náležitosti daňového dokladu, alebo ak nebude po stránke vecnej alebo formálnej správne vystavená, odberateľ ju vráti dodávateľovi na doplnenie alebo prepracovanie a nová lehota splatnosti začne plynúť dňom doručenia správne vyplnenej alebo prepracovanej faktúry odberateľovi. Prílohou faktúry je dodací list, v ktorom je dodávateľ povinný uviesť nasledovné údaje:
•	obchodný názov,
•	obchodné meno a sídlo výrobcu, baliarne distribútora alebo dovozcu,
•	údaj o množstve,
•	dátum výroby,
•	dátum najneskoršej spotreby,
•	trieda kvality /ak je pre balený druh stanovená /,
•	pokyny na skladovanie,
•	identifikácia výrobnej dávky,

4. V prípade vzniku chyby, alebo omylu pri fakturácii majú odberateľ aj dodávateľ nárok na vyrovnanie nesprávne fakturovaných čiastok. Reklamácia musí byť uplatnená písomne bez zbytočného odkladu, najneskôr však do 14 dní od doručenia riadne vystavenej faktúry. Dodávateľ, resp. odberateľ reklamáciu prešetria a výsledok prešetrenia oznámia druhej strane do 10 dní od doručenia reklamácie.
5. Úhrada peňažných plnení bude vykonávaná v mene euro. Všetky platby za dodávku tovaru sa budú vykonávať bezhotovostne prevodom z účtu v peňažnom ústave.
6. Zmluvné strany sa dohodli, že dodávateľ nie je oprávnený vystavovať na úhradu preddavkové faktúry. 

Článok VIII
Osobitné dojednania

1.Zmluvná strana bude zodpovedať za škodu spôsobenú porušením povinnosti z rámcovej zmluvy a bude povinná ju nahradiť druhej zmluvnej strane, ibaže preukáže, že porušenie povinnosti bolo spôsobené okolnosťami vylučujúcimi zodpovednosť resp. v prípadoch nedodania resp. neodobratia zmluvného množstva tovaru spôsobeného vis major.

2. Zmluvné strany sa dohodli, že sa budú vzájomne informovať o všetkých skutočnostiach, pri ktorých predpokladajú, že by mohli viesť k škodám a usilovať sa prípadné škody odvrátiť
3. Dodávateľ je povinný mať platné povolenia na predaj a distribúciu  potravín v súlade so všeobecne záväznými právnymi predpismi bez porušenia. Dodávateľ je povinný ihneď oznámiť zánik platného povolenia na predaj a distribúciu tovaru.
4. Dodávateľ je povinný dodať tovar bez vád, s kvalitnými vlastnosťami, čerstvo stave, v požadovanom množstve, prepravovaný  podľa technických podmienok  prevozu potravín v súlade s Potravinovým kódexom
5. Zmluvné strany sa dohodli, že v súlade so zákonom NR SR č. 343/2015 Z. z. o verejnom obstarávaní a o zmene a doplnení niektorých zákonov v z. n. p sú počas platnosti tejto rámcovej zmluvy povinné každých 6 mesiacov určovať  cenu tovaru s ohľadom na vývoj cien porovnateľných tovarov na relevantnom  trhu, pričom ak budú ceny na trhu nižšie, než je cena určená touto rámcovou dohodou, sú povinné určiť  cenu najviac v sume priemeru medzi tromi najnižšími cenami zistenými na trhu. Zmluvné strany sa dohodli, že ponukou na účely porovnania cien môže byť  cena zverejnená na internete za predpokladu, že  predstavuje cenu za porovnateľný tovar, inak musia byť aspoň 3  písomné cenové  ponuky iných dodávateľov porovnateľného tovaru. 
6. V záujme realizácie povinnosti ustanovenej v odseku 5., zmluvné strany dohodli nasledovný postup:
- dodávateľ predloží odberateľovi cenové ponuky podľa  ods. 4 najmenej 15 dní pred  uplynutím 6 mesiacov odo dňa  nadobudnutia účinnosti tejto rámcovej dohody
-  ak budú ceny na trhu nižšie, než je cena určená touto rámcovou dohodou, dodávateľ predloží odberateľovi písomne návrh dodatku k tejto rámcovej dohode, s určením ceny v sume priemeru medzi tromi najnižšími cenami zistenými na trhu.
- odberateľ sa vyjadrí k návrhu dodatku  k tejto rámcovej dohode do 3 pracovných dní písomne na emailovú adresu dodávateľa. 

Článok IX
Sankcie

1. Ak dodávateľ poruší podmienky dodávky tovaru uvedené v Článku VI. Tejto rámcovej dohody, je odberateľ oprávnený účtovať mu zmluvnú pokutu vo výške  150 EUR za každé porušenie, a to zvlášť  pre každé odberné miesto. Uhradením zmluvnej pokuty nezaniká nárok odberateľa na náhradu škody vo výške preukázanej škody.
2. Dodávateľ poskytne odberateľovi zľavu formou odpočítanej hodnoty zmluvnej pokuty v preukázanej výške vo faktúre za príslušný mesiac, kedy došlo k porušeniu a ktorá bude osobitne vyznačená ako odpočítaná položka. Preukazné bremeno vo veci plynulosti dodávky je na strane dodávateľa.
4. Pri oneskorení úhrady faktúry bude dodávateľ oprávnený uplatniť si úrok z omeškania vo výške 0,05 % z neuhradenej čiastky za každý aj začatý deň omeškania.

Článok X
Doba trvania a zánik zmluvy

1. Táto rámcová zmluva sa uzatvára na dobu určitú, na 6 mesiacov počnúc dňom nadobudnutia účinnosti tejto rámcovej zmluvy.
2. Táto rámcová zmluva zaniká:
a) uplynutím doby, na ktorú bola uzavretá,
b) písomnou dohodou zmluvných strán,
c) odstúpením, 
d) výpoveďou.
3. Odstúpiť od rámcovej zmluvy môžu obidve zmluvné strany v prípade podstatného porušenia zmluvného záväzku druhou zmluvnou stranou.
4. Odstúpenie od zmluvy nadobudne účinnosť dňom, kedy písomný prejav vôle zmluvnej  strany, ktorý obsahuje oznámenie o odstúpení od zmluvy, bude doručený druhej zmluvnej strane. V prípade pochybností o dátume doručenia sa má za to, že oznámenie bolo doručené v 3. deň po jeho odoslaní.
5. Za podstatné porušenie zmluvy sa považujú nasledovné skutočnosti:
a) nedodanie tovaru podľa požiadaviek odberateľa dvakrát v riadnom čase a/alebo v požadovanom množstve a/alebo v požadovanom sortimente,
b) nedodanie tovaru  požadovanej akosti najmenej dvakrát,
c) nesplnenie povinnosti dodávateľa oznámiť odberateľovi neschopnosť dodať  požadovanú komoditu v stanovenej lehote,
d) neoprávnené zvyšovanie dohodnutých jednotkových cien komodít,
6. Aj v nasledujúcich prípadoch je odberateľ oprávnený odstúpiť od zmluvy s okamžitou platnosťou bez predchádzajúceho písomného oznámenia o neplnení záväzkov a to aj bez výzvy na dodatočné splnenie záväzkov, a bez toho, aby odberateľovi vznikla z dôvodu odstúpenia povinnosť nahradiť škodu:
a) dodávateľ podal na seba návrh na vyhlásenie konkurzu,
b) bol podaný návrh na vyhlásenie konkurzu voči dodávateľovi treťou osobou,
pričom dodávateľ je platobne neschopný, alebo je v situácii, ktorá odôvodňuje začatie konkurzného konania,
c) bol na majetok dodávateľa vyhlásený konkurz, alebo bol návrh na vyhlásenie konkurzu zamietnutý pre nedostatok majetku,
d) dodávateľ vstúpil do likvidácie. 
7. Odberateľ je oprávnený vypovedať túto rámcovú zmluvu s 15-dňovou výpovednou lehotou, ak dodávateľ nie je schopný dodať alebo nedodá tovar za dohodnutú cenu. Výpovedná lehota začína plynúť dňom nasledujúcim po dni doručenia písomnej výpovede druhej zmluvnej strane.
8. Zmluvné strany sú povinné vyrovnať všetky pohľadávky a záväzky vzniknuté do dňa účinnosti odstúpenia od zmluvy.

Článok XI
Záverečné ustanovenia

1. Pokiaľ v tejto dohode nie je stanovené inak, dodávka tovaru sa riadi príslušnými ustanoveniami Potravinového kódexu, zákonom NR SR č.152/1995 o potravinách a súvisiacimi právnymi predpismi.
2. Zmluvné strany sa dohodli, že právne vzťahy touto rámcovou dohodou neupravené sa budú riadiť ustanoveniami Obchodného zákonníka.
3. Meniť alebo doplňovať text rámcovej zmluvy je možné len formou písomných, riadne očíslovaných dodatkov, podpísaných oprávnenými zástupcami oboch zmluvných strán. 
4. Táto rámcová zmluva nadobúda platnosť dňom jej podpísania obidvoma zmluvnými stranami. V  prípade rozdielnosti dátumov podpisu sa za deň platnosti považuje posledný dátum podpisu. 
5. Táto rámcová zmluva je s odkazom na ustanovenie § 5a zákona č. 211/2000 Z.z. o slobodnom  prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov povinne zverejňovanou Zmluvou a podľa § 47a zákona č. 40/1964 Zb.
6. Zmluvné strany sa dohodli,
a) že písomnosti doručované zmluvnými stranami poštou  na základe a v súvislosti s rámcovou  dohodou ( vrátane čiastkových objednávok) sa budú považovať za doručené aj v prípade, ak druhá zmluvná strana doručenie preukázateľne odmietne, alebo ak pošta vráti zásielku ako nedoručiteľnú, alebo ak pošta opakovane vráti zásielku ako nevyzdvihnutú.Za deň doručenia sa bude považovať deň vrátenia zásielky  zmluvnej strane. 
b) doručením sa na účely tejto rámcovej  dohody rozumie aj  doručenie v elektronickej podobe, na emailovú adresu uvedenú  v záhlaví tejto  rámcovej dohody alebo na inú emailovú adresu oznámenú  druhej zmluvnej strane. Dátum doručenia preukazuje zmluvná strana, ktorá zaslala  správu  v elektronickej podobe  druhej zmluvnej strane. 
7. Práva a povinnosti  z dohody prechádzajú  v plnom rozsahu  i na prípadných právnych nástupcov oboch zmluvných strán .
8. Akékoľvek spory vzniknuté zo zmluvného vzťahu budú zmluvné strany riešiť predovšetkým vzájomnou dohodou. Ak nedôjde k dohode, spor bude riešiť príslušný súd v sídle odberateľa.
9. V prípade, že niektoré ustanovenie rámcovej zmluvy sa stane neplatným, nemá to vplyv na platnosť rámcovej zmluvy ako celku. Pre tento prípad sa zmluvné strany zaväzujú, že takéto neplatné ustanovenie nahradia ustanovením iným, ktoré ho v právnom aj obchodnom zmysle najbližšie nahradzuje.
10. V prípade zmeny obchodného mena, názvu, sídla, právnej formy, štatutárnych orgánov alebo i spôsobu ich konania za zmluvnú stranu, bankového spojenia a čísla účtu, oznámi strana, ktorej sa niektorá z uvedených zmien týka, písomnou formou túto skutočnosť druhej zmluvnej strane a to bez zbytočného odkladu, inak povinná zmluvná strana zodpovedá za všetky škody z toho vyplývajúce alebo náklady, ktoré v tejto súvislosti musela vynaložiť druhá zmluvná strana.
11. V prípade  rozhodnutia dodávateľa o zlúčení, splynutí, rozdelení spoločnosti, predaja podniku alebo jeho časti, vyhlásenia konkurzu alebo reštrukturalizácie na majetok dodávateľa, jeho vstupe do likvidácie, je  dodávateľ povinný preukázateľne oznámiť  odberateľovi, uskutočnenie  takejto zmeny a to do 10 kalendárnych dní odo dňa  jej účinnosti, inak zodpovedá za všetky škody z toho vyplývajúce. 
12. Dodávateľ podpisom tejto rámcovej zmluvy vyhlasuje, že bol oboznámený s povinnosťou odberateľa zverejniť túto rámcovú zmluvu na webovom sídle odberateľa, ktorým je internetová stránka mesta Dunajská Streda www.dunstreda.sk.
13. Pre počítanie lehôt platí, že do plynutia lehoty sa nezapočítava deň, keď došlo k skutočnosti určujúcej začiatok lehoty. Lehoty určené podľa týždňov, mesiacov alebo rokov sa končia uplynutím toho dňa, ktorý sa svojím označením zhoduje s dňom, keď došlo k skutočnosti určujúcej začiatok lehoty, a ak ho v mesiaci niet, posledným dňom mesiaca. Ak koniec lehoty pripadne na sobotu, nedeľu alebo sviatok, je posledným dňom lehoty najbližší nasledujúci pracovný deň. Lehota je zachovaná, ak sa posledný deň lehoty podanie odovzdá na poštovú prepravu.
14. Zmluvné strany zhodne vyhlasujú, že si túto zmluvu pred jej podpisom prečítali, bola uzavretá po vzájomnom prerokovaní, je prejavom ich slobodnej a vážnej vôle, je určitá a zrozumiteľná, zmluvné strany neboli uvedené do omylu, nebola uzavretá v tiesni a za nápadne nevýhodných podmienok, porozumeli jej obsahu a právnym účinkom z nej vyplývajúcim a na znak súhlasu s jej obsahom ju dobrovoľne a vlastnoručne podpísali, podpisujúce osoby sú oprávnené k podpisu tejto rámcovej zmluvy. Ďalej zmluvné strany vyhlasujú, že sú si vedomé všetkých následkov vyplývajúcich z tejto rámcovej zmluvy, ich zmluvná voľnosť nie je ničím obmedzená a že im nie sú známe okolnosti, ktoré by im bránili platne uzavrieť túto zmluvu. V prípade, že taká okolnosť existuje, zodpovedajú za škodu, ktorá vznikne účastníkovi tejto rámcovej zmluvy na základe tohto vyhlásenia.
15. Neoddeliteľnou súčasťou tejto rámcovej zmluvy sú nasledovné prílohy:
Príloha č.1 : Ocenený zoznam tovaru 
Príloha č.2 : Zoznam odberných miest

V Dunajskej Strede,	                                                     	V Dunajskej Strede
odberateľ: 							dodávateľ:
Gastro DS, s.r.o.				

........ ........................................				.................................................
MUDr.  Zoltán Horváth,  
Ing. Pavol Sebök
konatelia  spoločnosti